Súkromné centrum špeciálno-pedagogického poradenstva,
 Šarišské Jastrabie 270, 06548
______________________________________________________________
Váš list číslo/zo dňa	            Naše číslo	                        Vybavuje/linka	                        Šarišské Jastrabie	
		                   Mgr. Viktória Filičková                               10.09.2021	

Správa o činnosti súkromného Centra špeciálno-pedagogického poradenstva, 
Šarišské Jastrabie v školskom roku 2020/2021

Základné identifikačné údaje:
Názov zariadenia:             Súkromné centrum špeciálno-pedagogického poradenstva,  
                                          nezisková organizácia
Adresa zariadenia:             Šarišské Jastrabie 270, 06548
IČO: 			        51458161	
Telefón:                             0908462127
Email:                                scspp270@gmail.com
Zriaďovateľ zariadenia:     Mgr. Viktória Filičková
Riaditeľka:                         Mgr. Viktória Filičková  	

Súkromné centrum špeciálno-pedagogického poradenstva bolo zriadené na základe zriaďovacej listiny zo dňa 01.09.2012 a zaradené do Siete škôl a školských zariadení v Slovenskej republike podľa Zákona NR SR c. 245/2008 Z.z. o výchove a vzdelávaní (školský zákon), Vyhlášky MŠ SR c.325/2008 Z.z. o školských zariadeniach výchovného poradenstva a prevencie.
Od 01.04.2018 – zmena právnej formy  na neziskovú organizáciu.
SCŠPP sídli v budove Základnej školy s Materskou školou v Šarišskom Jastrabí, na základe zmluvy o nájme. 

Údaje o poskytovaných odborných činnostiach
CŠPP je poradenské zariadenie, kde poskytujeme najmä komplexnú špeciálnopedagogickú a psychologickú diagnostiku a prognostiku, špeciálnopedagogické, logopedické a psychologické intervencie a korekcie vzhľadom na individuálne potreby klientov. Na základe získaných poznatkov navrhujeme optimálny spôsob, formy, špecifiká a osobitosti edukácie klientov v súlade s možnosťami a platnou legislatívou. V šk. roku 2020/21  sme  poskytovali špeciálno-pedagogické, logopedické a psychologické diagnostiky a terapie.
Metodické návštevy
V rámci skvalitňovania poskytovania služieb v zmysle presunu odborných metodických konzultácií na pôdu školy, odborní zamestnanci navštívili školy a školské zariadenia.
Návštevy škôl a školských zariadení a iných zariadení:
- materské školy
- základné školy
- komunitné centrum
Logopedické služby poskytujeme v materských školách už 9 rok v okrese Stará Ľubovňa, Sabinov a Prešov. Taktiež sa v tejto oblasti venujeme aj žiakom navštevujúcich základné školy už v spomínaných okresoch.  V oblasti školskej integrácie žiakov naďalej kladieme dôraz na činnosti a úlohy, ktoré nám vyplývajú z ustanovení školského zákona, o realizácii komplexnej diagnostiky, dôkladné spracovanie výstupov diagnostického pozorovania, individuálne vypracovanie odporúčaní poradenským zariadením, taktiež s tým súvisiacich činností ako je spolupráca a metodické usmernenie, konzultácie pri vypracúvaní individuálnych vzdelávacích programov pre žiakov so špeciálnymi výchovno-vzdelávacími potrebami. 
Neustále stúpa počet detí s narušenou komunikačnou schopnosťou a autizmom. 
V šk.r. 2020/21 sme poskytovali aktualizačné vzdelávanie, ktoré vyplýva zo zákona 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov. V rámci opatrení COVID – 19 sme aktualizačné vzdelávanie poskytovali nielen prezenčnou formou, ale aj dištančnou formou prostredníctvom ZOOM.  Tak ako po minulé roky aj  tento rok sme v rámci osvety zrealizovali semináre a prednášky zamerané  na prácu so žiakmi s vývinovými poruchami učenia. Metodicky usmerňujeme pedagogických pracovníkov škôl  v súvislosti so školskou integráciou a aktuálnou legislatívnou platnou pre túto oblasť. 
Údaje o klientele a o poskytovanej odbornej činnosti v šk.r. 2020/2021:
Klientom bola poskytnutá odborná špeciálno-pedagogická, psychologická a logopedická starostlivosť podľa druhu  a stupňa postihnutia. K 31.8.2021 bolo evidovaných 738 klientov. Našu klientelu tvoria deti a žiaci so zdravotným znevýhodnením – mentálne postihnutie, telesné postihnutie, vývinové poruchy učenia, narušená komunikačná schopnosť a viacnásobné postihnutie. 

Spolupráca s inými inštitúciami:
SCŠPP spolupracuje so základnými školami a  materskými školami v rámci okresu Stará Ľubovňa, Sabinov a Prešov. Taktiež spolupracuje s inštitúciami z oblasti zdravotníctva  a  sociálnej práce. Naďalej budeme pokračovať v spolupráci s ÚPSVaR – účasťou na koordinačných stretnutiach, na ktoré sme pravidelne pozývaní a v rámci možností sa týchto stretnutí aj zúčastňujeme. Šk. r. 2020/21 bol plný obmedzení vzhľadom na pandémiu. Stretnutí sme sa zúčastňovali prevažne prostredníctvom aplikácii – dištančné stretnutia. 
Ďalšie vzdelávanie odborných zamestnancov SCŠPP:
Vzdelávanie pracovníkov SCŠPP prebiehalo v súlade s plánom profesijného vzdelávania – špecializačné, jednorazových seminároch, samoštúdiom. Tematicky bolo vzdelávanie zamerané na:
- ekonomické a personálne zmeny v praxi
- legislatívne zmeny a ich aplikácia do praxe
- práca s deťmi so zdravotným znevýhodnením
- didaktické hry 
- preventívne programy pre deti vo veku od 4 do 8 rokov

V priebehu školského roka sme sa zúčastnili webinárov realizovaných Výskumným ústavom detskej psychológie a patopsychológie, V lavici. 
- máj 2021 - ukončenie rozširujúceho štúdia Pedagogika a edukácia jednotlivcov  s poruchami učenia a jednotlivcov s narušenou komunikačnou schopnosťou : PhDr. Iveta Šuliková

Prezentácia SCŠPP na verejnosti
Naďalej naše centrum poskytuje pomôcky pre pedagógov, rodičov, žiakov, ktoré využívajú počas vyučovacieho procesu. 
V šk.r. 2020/2021 sme z dôvodu pandémie COVID-19 realizovali prednášky  prostredníctvom aplikácie ZOOM iba pedagogickým zamestnancom. 

Pre pedagógov:  integrácia v MŠ, ZŠ – podmienky, legislatíva, riziká verzus výhody vzdelávania v špeciálnej základnej škole, riziká verzus výhody vzdelávania v špeciálnej triede, zvládanie detí s poruchami učenia, komunikačné bariéry  pri komunikácii v škole, narušená komunikačná schopnosť  - príčina zlyhávania v školskom prostredí, aktualizačné vzdelávanie zamerané na vývinové poruchy učenia, školskú zrelosť a pod..

Počas COVID-19 sme pracovali s deťmi prostredníctvom sociálnych sietí, využili sme Messenger, aplikáciu ZOOM. Vzhľadom k situácii mali deti možnosť  naďalej bezplatne využívať aplikáciu Včielka na čítanie, PINF hry ako aj pracovné listy z tejto aplikácie. Na našej webovej stránke mali zverejnené linky, kde si nájdu pracovné listy. 
Počas školského roka sme zakúpili rôzne pomôcky, ktoré využijeme pre deti s poruchou reči, poruchami učenia a autistov.

PERSONÁLNE OBSADENIE SCŠPP
Personálne obsadenie centra – počet zamestnancov, pracovná pozícia
Mgr.	Viktória Filičková	zriaďovateľka, riaditeľka, školský logopéd, špec. pedagóg	
PhDr.	Iveta Šuliková	špeciálny pedagóg	
Mgr.	Jana Gondeková	psychologička –toho času na rodičovskej dovolenke 	
Mgr. 	Viktória Škovranková	logopéd	
Mgr.	Marián Terifaj	psychológ	
Mgr.	Janka Mikšová	psychologička	
	Anna Furerová	personalistka	
	Gabriela Štroncerová	administratívna pracovníčka	
	Peter Roba	bezpečnostný technik	
					     
Všetci zamestnanci aj spolupracujúci odborní pracovníci spĺňajú zákonom predpísané predpoklady na výkon odbornej činnosti.

Činnosť pracovníkov centra:
Špeciálny pedagógovia realizujú diagnostickú a rediagnostickú činnosť pre žiakov s rôznymi druhmi zdravotného postihnutia. Našim klientom s vývinovými poruchami učenia a mentálnym postihnutím  boli poskytované pravidelne opakujúce sa špeciálno-pedagogické reedukácie. Poskytovala sa pomoc nielen pedagógom, ale aj rodičom týchto detí. Konzultovali a pomáhali sme pedagógom  pri zostavovaní individuálnych vzdelávacích programoch.
Logopéd poskytuje pravidelnú logopedickú starostlivosť pre deti  s poruchami reči priamo v materských školách. 
Žiaci s poruchou reči navštevujú logopedickú poradňu v sprievode zákonného zástupcu alebo po dohode so zákonným zástupcom  samostatne vo vopred dohodnutom termíne. 
Psychológovia poskytujú  komplexnú psychologickú  starostlivosť žiakom s rôznymi druhmi zdravotného postihnutia alebo u žiakov s podozrením na zdravotné postihnutie – diagnostika, rediagnostika. Konzultácie žiakom a rodičom pri výukových ťažkostiach, neprospechu, problémov v osobnostnom a emocionálnom vývine.                                                      

Mgr. Viktória Filičková- zriaďovateľ SCŠPP                             ------------------------------
									         podpis  

Šarišské Jastrabie, 10. 09. 2021